Nafarroako Parlamentuko Mahaiak, 2022ko martxoaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkezturiko galdera, eskola aseguruak tratamendu neuropsikiatrikoak eta psikologikoak estaltzeari buruzkoa (10-22/PES-00098).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko martxoaren 28an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko foru parlamentari Marisa de Simón Caballerok, Legebiltzarreko Erregelamenduaren 14.2 artikuluan ezarritakoaren babesean, honako galdera hau egin du, Nafarroako Gobernuak idatziz erantzun dezan:

Gizarte Segurantzaren web atarian honakoa ageri da:

“Eskola aseguruaren laguntza medikoan jasota al daude tratamendu neuropsikiatrikoak eta psikologikoak?

Eskola aseguruak estaltzen dituen gaixotasunen artean neuropsikiatria dago, zeinak hartzen baitu beren larritasunagatik ikasketen jarraipenean eragina duten prozesu neuropsikiatrikoen tratamendua, internamendu-araubidean edo araubide anbulatorioan, kanpoan utzita garapen psikologikoaren eta portaeraren eta emozioen nahasmenduak, haurtzaroan eta nerabezaroan hasi ohi direnak”.

Nafarroan, zer kasutan estaltzen ditu eskola aseguruak tratamendu neuropsikiatrikoak eta psikologikoak, beren larritasunagatik ikaslearen ikasketen jarraipenean eragina dutenean? Eta zer neurritan edo zenbat kasutan ari da aplikatzen zerbitzu hori Nafarroan?

Iruñean, 2022ko martxoaren 21ean

Foru parlamentaria: Marisa de Simón Caballero